als_Latn dik_Latn ron_Latn
Ahmetaj ndan subvencione pa ditur arsyen
Ministria e Integrimeve Evropiane, Mimoza Ahmetaj duket se vetëm ndan subvencione, por nuk kërkon dëshmi se a po përdoren ato subvencione për qëllimet e parapara.
Për tri subvencione në vlerë totale prej 8 mijë e 867 euro, përfituesit nuk kanë ofruar arsyetimin me dëshmi relevante siç janë faturat, raportet financiare, raportet narrative, të cilat do të dëshmonin se subvencioni është shfrytëzuar për qëllimin e paraparë.
Kjo është bërë e ditur në raportin që ka publikuar Zyra e Auditorit për këtë Ministri.
Rregulla Financiare “ kërkon që çdo organizatë buxhetore të mbajë regjistra të detajuar të pagesave të subvencioneve dhe transferave të bëra si dhe kthimeve nga këto pagesa”, shkruan Gazeta Fjala.
Mirëpo, mos arsyetimi i subvencioneve ka ardhur si rezultat i hapësirave në Rregulloren e Ministrisë së Integrimeve Evropiane për subvencionimin e projekteve, e cila parasheh që aplikuarit të specifikojnë kohën e realizimit të projekteve me rastin e përfitimit të subvencionit.
“Për më tepër, as në marrëveshjet e lidhura në mes të MIE-së dhe përfituesve nuk ishte specifikuar koha kur pritet të realizohet secili projekt. Si pasojë MIE nuk ka bazë ligjore për të kërkuar dëshmi nga përfituesit lidhur me realizimin e projektit”, thuhet në raportin e auditorit.
Auditori, mungesën e raportimit lidhur me zbatimin e projekteve të subvencionuara, e sheh si rrezik që mjetet të mos shfrytëzohen për qëllimin për të cilin janë dhënë.
Ndërsa rekomandon Ministren që “të marrë veprimet e nevojshme për ta rishikuar rregulloren për menaxhimin e subvencioneve, për të siguruar se përfshinë pikat kyçe të cilat do ta lehtësonin procesin e monitorimit të tyre. Me pas me marrëveshjet individuale duhet të specifikohen detajet për secilin subvencion të dhënë.”/Gazeta Fjala/.
als_Latn als_Latn als_Latn als_Latn als_Latn als_Latn als_Latn als_Latn als_Latn